jkorsvik/nowiki_second_scrape_merged huggingface dataset:
Sjenkursk

Sjenkursk (russisk: Шенкурск) er en by i Arkhangelsk oblast i Russland, beliggende på elva Vagas høyre bredd. 
Sjenkursk ble først nevnt i dokumenter til handelsmenn fra Novgorod i 1315. Ivan den grusomme refererte til stedet som byen Vaga og inkluderte det i sin opritsjnina. Stedet bestod på denne tiden av et tømmerfort og var bosted for lokale biskoper.
Fjodor I av Russland ga Sjenkursk til sin svigerbror, Boris Godunov, som testamenterte den til sin egen svigersønn, Johan av Schleswig-Holstein. Romanovene ga distriktet til prins Dmitrij Trubetskoj som hans vottsjina. Ved hans død gikk byen tilbake til kronen. I 1640–1643 ga tsaren ordre om at en ny festning skulle bygges i Sjenkursk. Katarina den store ga Sjenkursk bystatus i 1780.


== Naturgitte forhold ==


=== Klima ===


== Demografi ==
Befolkningsutvikling:


== Referanser ==


== Eksterne lenker ==
(en) Shenkursk – kategori av bilder, video eller lyd på Commons
Clody Bertola

Clody Bertola (født 12. august 1913 București, død 28. desember 2007 samme sted) var en rumensk skuespiller.
Hun kom fra en katolsk familie og gikk på en katolsk kostskole i Paris, hvor hun ble sendt etter farens selvmord.Hun studerte ved Teaterkunsthøyskolen i București, og var ansatt ved Bulandra-teatret, der hun også spilte i flere stykker som ble regissert av Liviu Ciulei, som var en av hennes tre livspartnere. Hennes første ektemann var Ștefan Constantinescu, en kunstmaler som var 15 år eldre enn henne. Hennes tredje livspartner var den rumenske regissøren Lucian Pintilie.Hun spilte i 5 filmer, blant annet i Ciulinii Bărăganului og i Felix și Otilia.


== Heder ==
Ordenen Artistă emerită («Utmerket kunstner»).
Ordinul Meritul Cultural («Kulturfortjenesteordenen»), 1967


== Litteratur ==
Ludmila Patlanjoglu, La vie en rose cu Clody Bertola, Humanitas forlaget, București, 1997


== Referanser ==


== Eksterne lenker ==
(en) Clody Bertola på Internet Movie Database 
(en) Clody Bertola hos The Movie Database
André Nieuwlaat

André Leonard Nieuwlaat (født 24. desember 1965) er en norsk tidligere fotballspiller.


== Biografi ==
André Nieuwlaat har spilt i følgende klubber: Råde IL, Moss FK (1982-85), Drøbak/Frogn (1986), Rosenborg (1987), Drøbak/Frogn (1988), Frigg (1989), Vålerenga (1990), Sprint-Jeløy (1991), Fredrikstad (1992), Ekholt og Vansjø/Svinndal. Han ble toppscorer på Rosenborg i 1987 med ni mål. Han spilte 16 kamper på aldersbestemte landslag, derav sju på U-21 der han scoret ett mål. Han ble Norsk juniormester i 1983 der finalen gikk i Mosjøen mot heimelaget.


== Referanser ==


== Eksterne lenker ==
(en) André Nieuwlaat – Transfermarkt 
(no) André Nieuwlaat – Norges Fotballforbund
Vekkerklokke

En vekkerklokke er en klokke som er laget slik at den avgir en alarm på et forutbestemt tidspunkt. Den primære bruken av klokken er å vekke folk fra søvn, men den kan også brukes som en påminnelse. De tradisjonelle vekkerklokkene har bjeller på toppen som ringer på alarmtidspunket. En enkel batteriklokke lager en summende lyd, og det finnes også moderne vekkerklokker som kan snakke, le eller synge.


== Historie ==
Den første vekkerklokken ble laget av Levi Hutchins fra New Hampshire i USA i 1787. Den klokken var kun for eget bruk, og den ringte kun klokken 4 om morgenen for å vekke ham. Den franske oppfinneren Antoine Redier var den første som tok patent på en justerbar mekanisk vekkerklokke. Patentet ble tatt ut i 1847.
Mimas christophi

Mimas christophi er en sommerfugl som tilhører familien svermere (Sphingidae). Den ligner på den beslektede lindesvermeren (Mimas tiliae) og erstatter denne arten i det østligste Asia. Den er meget lik lindesvermeren, men grunnfargen er varmt brun
uten spor av grønnskjær. Larven lever på ulike arter av or, eik, alm og andre løvtrær.

		


== Kilder ==
Pittaway, A.R. (2007) Sphingidae of the Eastern Palearctic [1]


== Eksterne lenker ==
(en) Mimas christophi i Encyclopedia of Life 
(en) Mimas christophi i Global Biodiversity Information Facility 
(en) Mimas christophi hos NCBI 
(en) Kategori:Mimas christophi – bilder, video eller lyd på Wikimedia Commons 
(en) Mimas christophi – galleri av bilder, video eller lyd på Wikimedia Commons 
Mimas christophi – detaljert informasjon på Wikispecies
Real World Records

Real World Records er et plateselskap dannet av Peter Gabriel i 1989. Dette selskapet fokuserer særlig på artister innen world music. Selskapet har sine studioer i Wiltshire, Real World Studios. Selskapet har en rekke artister i stallen, blant andre Nusrat Fateh Ali Khan, Afro Celt Sound System, Papa Wemba, Sheila Chandra og Spaccanapoli. 
Selskapet var blant de første som ga ut CD-er med videospor.
I USA blir selskapet representert ved Narada Productions, et selskap innen EMI og en del av Blue Note Records.
Rebild kommune

Rebild kommune er siden regionreformen i 2007 en kommune i Region Nordjylland, i Jylland i Danmark. Rebild ble dannet ved sammenslåing av følgende kommuner:
Nørager kommune (undtatt ejerlavet Hannerupgård som valgte Mariagerfjord kommune)
Skørping kommune
Støvring kommune,Ved folkeavstemning 19. april 2007 ble det bestemt at Skørping skulle inngå i Rebild kommune, i stedet for det foreslåtte alternativet Vesthimmerlands kommune.
I kommunen ligger Thingbæk Kalkminer og Rebild Nationalpark.


== Borgermestre ==
Jesper Ferløv Greth (V) 2022-
Leon Sebbelin (R) 2014–2021
Anny Winther (V) 2007–2014


== Referanser ==


== Eksterne lenker ==
Offisielt nettsted 
(en) Rebild Kommune – kategori av bilder, video eller lyd på Commons
Harrison Salisbury

Harrison Evans Salisbury (født 14. november 1908 i Minneapolis i Minnesota, død 5. juli 1993) var en USA-amerikansk journalist og fagbokforfatter. Han var avisa The New York Times’ første korrespondent i Moskva etter andre verdenskrig. 
Etter et besøk i Nord-Vietnam i 1966, blei Salisbury den første kjente journalisten i ei større amerikansk avis som uttrykte motstand mot USAs krigføring i Vietnam. Hans gode journalistiske rykte bidrog sterkt til et skifte i medienes holdning til krigen. Han er intervjua i dokumentarfilmen In the Year of the Pig. Salisburys holdning til krigen gjorde at han blei sterkt kritisert fra regjeringshold og fra den politiske høyresida. 
Salisbury har skrevet tallrike bøker. Flere av dem har kommet på norsk. 
To ganger, i 1957 og i 1966, mottok han journalistprisen George Polk Award for beste utenriksreportasje.


== Et utvalg bøker ==
American in Russia (1955)
Behind the Lines – Hanoi (1967)
Orbit of China (1967, norsk: I skyggen av Kina)
War Between Russia and China (1969, norsk: Krig mellom Sovjet og Kina?)
The 900 Days: The Siege of Leningrad (1969, norsk: De 900 dagene – beleiringen av Leningrad)
Black Night, White Snow: Russia's Revolutions 1905-1917 (1978)
Russia in revolution 1900-1930 (1978, norsk: Den russiske revolusjon 1900-1930)
Without Fear or Favor: The New York Times and Its Times (1980)
Journey For Our Times (sjølvbiografi, 1983)
China: 100 Years of Revolution (1983)
The Long March: The Untold Story (1985, norsk: Den lange marsjen)
Tianamen Diary: Thirteen Days in June (1989)
The New Emperors: China in the Era of Mao and Deng (1992)
Heroes of My Time (1993)


== Referanser ==


== Eksterne lenker ==
Harrison Salisburys etterlatte papirer ved Columbia University
Radiointervju med Salisbury
Betta macrostoma

Betta macrostoma er en art i gruppen kampfisker. 
Den er endemisk til Brunei.
Den blir opptil 10 cm lang.
Den foretrekker en temperatur mellom 23 og 27 °C og en pH mellom 6,5 og 7,4.
Betta macrostoma er en munnruger som regnes som vanskelig å drette i fangenskap.
Den krever et akvarium med tettsittende lokk da den er flink til å hoppe, og i tillegg krever varm og fuktig luft over vannflaten.


== Eksterne lenker ==
(en) Betta macrostoma – oversikt og omtale av artene i WORMS-databasen 
(en) Betta macrostoma i Encyclopedia of Life 
(en) Betta macrostoma i Global Biodiversity Information Facility 
(en) Betta macrostoma hos FishBase 
(en) Betta macrostoma hos ITIS 
(en) Betta macrostoma hos NCBI 
Betta macrostoma – detaljert informasjon på Wikispecies
Richie Havens

Richie Havens (dåpsnavn: Richard Pierce Havens; født 21. januar 1941 i Brooklyn, død 22. april 2013 i Jersey City) var en amerikansk gitarist, sanger og låtskriver. Hans musikk besto av elementer fra folkrock, soul, funk, og rhythm and blues. Han er best kjent for sin intense og rytmiske gitarstil, ofte i åpen stemming, sjelfylte versjoner av egne og kjente pop- og folkrocksanger. Han åpnet Woodstockfestivalen i 1969 med den akustiske gitarlåten «Motherless Child», hvor han improviserte det kjente refrenget «Freedom... Freedom!».


== Liv og virke ==


=== Woodstock ===
Hans opptreden på Woodstockfestivalen i 1969 var et vendepunkt i Havens’ karriere som konsertmusiker. Havens ble ropt tilbake til scenen for flere ekstranumre. Etter at han ikke lenger hadde flere nye sanger å spille, begynte han å improvisere en sang basert på den gamle spirituals «Motherless Child» som ble til «Freedom». Den påfølgende filmen om Woodstockfestivalen bidro til at Havens fikk en internasjonal karriere. Han opptrådte også ved Isle of Wight-festivalen samme år, sent i august.Havens etterlot seg tre barn, fem barnebarn og to oldebarn.


== Diskografi ==


=== Studioalbum ===


=== Konsertalbum ===


== Referanser ==


== Eksterne lenker ==
Offisielt nettsted 
(en) Richie Havens – kategori av bilder, video eller lyd på Commons 
(en) Richie Havens på Internet Movie Database 
(en) Richie Havens hos The Movie Database 
(en) Richie Havens på Apple Music 
(en) Richie Havens på Discogs 
(en) Richie Havens på MusicBrainz 
(en) Richie Havens på Spotify 
(en) Richie Havens på Songkick 
(en) Richie Havens på Genius — sangtekster 
(en) Richie Havens på AllMusic
Kargopol

Kargopol (russisk: Каргополь) er en by i Arkhangelsk oblast i Russland. Den ligger på begge sider av elva Onega rundt fem kilometer nord for innsjøen Latsja.


== Historie ==
Det er uklart når Kargopol ble grunnlagt, men den er først nevnt i kildene i 1146. Den var en handelsstasjon for republikken Novgorod og en av de nordligste permanente slaviske bosetningene. Selv om dokumentasjonen av byens tidligste historie er sparsom, så antas det at Kargopol var det viktigste handelssenteret i Bjarmeland gjennom hele 1200- og 1300-tallet. I 1447 var byen stedet hvor Dmitrij Sjemjaka fant ly for Vasilij II av Moskvas vrede.
Byen ligger på den gamle ruten mellom Moskva og Arkhangelsk (på den tid den eneste russiske havnebyen), og Kargopol ble en av Russlands rikeste byer, spesielt etter at det engelske Muscovy Company startet sin virksomhet midt på 1500-tallet. I de urolige tider i Russland motstod byen en beleiring av polske og litauiske brigader. Opprøreren Ivan Bolotnikov ble henrettet i Kargopol i 1608.
Etter at Russland vant tilbake tilgangen til Østersjøen og St. Petersburg ble grunnlagt, mistet Kargopol sin betydning. Folk fra Kargopol var dog fremdeles aktive i utforskningen av det asiatiske Russland. Alexandr Baranov, den første guvernøren i Russisk Amerika (Alaska), ble født i Kargopol.


== Demografi ==
Befolkningsutvikling:


== Landemerker ==
I dag er Kargopol en søvnig historisk by ved Kenoozero nasjonalpark. Den er best kjent i Russland for Kargopol-leketøy (Kargopolskije igrusjki), som er små, enkle leirfigurer malt i tradisjonell stil.
I byens gullalder på 1600-tallet, ble Kargopol hjemsted for en sterkt lokalisert type russisk middelalderarkitektur. Mange kirker av tre og hvit stein har overlevd i byen og dens nærhet. Den tidligste av disse bygningene er en svartkuplet katedral bygget av dolomitt av folk fra Novgorod og innviet i 1562. Et særmerke ved Kargopols kirker er fine utskjæringer i stein.


== Referanser ==


== Eksterne lenker ==
Offisielt nettsted 
(en) Kargopol – kategori av bilder, video eller lyd på Commons
Laothoe austauti

Laothoe austauti er en sommerfugl som tilhører familien svermere (Sphingidae). Den ligner på den beslektede ospesvermeren (Laothoe populi) og erstatter denne arten i Nord-Afrika. Den er større enn ospesvermeren (vingespenn 95 – 120 mm mot 72 – 92 mm for ospesvermer) og lysere i fargen, vanligvis med gulbrun grunnfarge, men er ellers meget lik. Larven ligner ospesvermerens bortsett fra at den blir vesentlig større. Den lever på steder der det vokser poppel (Populus spp.) og pil (Salix spp.), helst langs vassdrag, også i ørkenområder. Den er bare kjent fra Nord-Afrika, der den forekommer i Marokko, Algerie og Tunisia.


== Kilder ==
Pittaway, A.R. (2007) Sphingidae of the Western Palearctic [1]


== Eksterne lenker ==
(en) Laothoe austauti i Encyclopedia of Life 
(en) Laothoe austauti i Global Biodiversity Information Facility 
(en) Laothoe austauti hos NCBI 
(en) Kategori:Laothoe austauti – bilder, video eller lyd på Wikimedia Commons 
(en) Laothoe austauti – galleri av bilder, video eller lyd på Wikimedia Commons 
Laothoe austauti – detaljert informasjon på Wikispecies
Coequosa triangularis

Coequosa triangularis er en sommerfugl som tilhører familien svermere (Sphingidae). Denne australske arten er en av de største svermerne, med et vingespenn på opptil 16 cm.


== Utseende ==
En meget stor (vingespenn 130 – 160 mm), brun svermer. De store forvingene har en stor, mørkebrun, trekantet flekk ved fremkanten omtrent midtveis ut, denne er bredt kantet med hvitt. Bakvingene er brunsvarte, hvite ved roten. Den grønne eller gule larven ser ut som om den har hode i begge ender: bakerst har den to store, svarte knøler som ligner en hodekapsel. Den er dekket av korte, bleke pigger («nupper») og mangler det «hornet» de fleste svermerlarver har på bakkroppen.

		


== Levevis ==
Larven lever på ulike busker i familien Proteaceae.


== Utbredelse ==
Arten har en temmelig begrenset utbredelse, og finnes den nesten bare i det østlige New South Wales.


== Kilder ==
Herbison-Evans, D. & Crossley, S. (2005) Caterpillars of Australian Sphingidae [1]


== Eksterne lenker ==
(en) Coequosa triangularis i Encyclopedia of Life 
(en) Coequosa triangularis i Global Biodiversity Information Facility 
(en) Coequosa triangularis hos NCBI 
(en) Kategori:Coequosa triangularis – bilder, video eller lyd på Wikimedia Commons
Fylkesvei 2962

Fylkesvei 2962 går mellom Langangen i Porsgrunn og Skykrysset i Larvik.
Veien var tidligere en del av Europavei 18, før ny motorvei åpnet i 2012.
Strekningen ble opprettet 2019, og består av den tidligere Fylkesvei 30 (Vestfold) og en delstrekning av den tidligere Fylkesvei 30 (Telemark).


== Kommuner og knutepunkter ==

 PorsgrunnUten navn 

Larviksvegen 

 LarvikSolumveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2962
(no) Statens vegvesen – trafikkmeldinger
Julie Felix

Julie Felix (født 14. juni 1938 i Santa Barbara i California i USA, død 22. mars 2020) var en amerikansk folkrockmusiker som ble særlig kjent da hun arbeidet i britisk fjernsyn fra midten av 1960-tallet.I 1966 ble Felix fast sanger i BBC-TV-programmet The Frost Report, ledet av David Frost. Hun møtte Frost tilfeldig i en heis og ble slik involvert i programmet hans.På The Julie Felix Show hadde gjester som ofte sang sammen med henne. Leonard Cohen debuterte på fjernsyn der. Felix og Cohen ble kjent på Hydra i 1962 da Cohen bodde der. Dette var før Cohen begynte som sanger og han pleide å låne Felix' gitar. Felix medvirket trolig til at Cohen gjorde sanger av diktene sine. Hun besøkte Hydra på en 2 års reise rundt i Europa. Blant annet på Hydra pleide hun å synge sanger mot gratis drikke. Felix skrev lite selv og foretrakk å fremføre andres sanger. Hun medvirket slik til å gjøre Cohens sanger populære i Storbritannia. Oftest fremførte hun Bob Dylans sanger og spilte inn et dobbeltalbum med Dylans materiale. Felix fremførte sanger av Woody Guthrie og Paul Simon. The Guardian anser hennes innspilling av Cohens «Hey That’s No Way to Say Goodbye» som en av hennes beste prestasjoner. Hun ble boende lenge i Storbritannia og flyttet tilbake til USA på 1980-tallet, hvor hun ikke var en stjerne som i Storbritannia. En av hennes største suksesser var innspillingen av «El Cóndor Pasa» (også kjent som «If I could» innspilt av Simon & Garfunkel).Mellom 1968 og 1970 ledet hun egne fjernsynsprogramserier på BBC, som Once More With Felix. Hun besøkte Norge tidlig på 1970-tallet og hadde konsert blant annet på Hotel Bellevue i Asker. Hun opptrådte på Isle of Wight festivalen i 1969 rett før Bob Dylan. Hun var i Norge opptrådte til støtte for motstandere av Alta-Kautokeino-utbyggingen.Faren var musiker i et meksikansk mariachi-orkester. Moren hadde delvis walisisk bakgrunn. Begge foreldrene hadde delvis opphav i den amerikanske urbefolkningen. Som barn lærte hun å spille ukulele og gitar. Felix studerte drama ved UC Santa Barbara og opptrådte på klubber og kafeer. Hun var politiske engasjert og arbeidet blant annet for kvinners rettigheter og mot landminer. Felix hadde et kortvarig forhold til Paul McCartney.


== Referanser ==


== Eksterne lenker ==
Offisielt nettsted 
(en) Julie Felix – kategori av bilder, video eller lyd på Commons 
(en) Julie Felix på Internet Movie Database 
(en) Julie Felix hos The Movie Database 
(en) Julie Felix på Discogs 
(en) Julie Felix på MusicBrainz 
(en) Julie Felix på Spotify 
(en) Julie Felix på Songkick 
(en) Julie Felix på AllMusic
Aon Center

Aon Center er en skyskraper i Chicago i Illinois. Den er med sine 346 meter og 83 etasjer Chicagos tredje høyeste bygning, kun overgått av Willis Tower og Trump International Hotel and Tower. Opprinnelig het den «Standard Oil Building» (på folkemunne Big Stan). Bygningen skiftet navn til Amoco Building i 1985 i forbindelse med at selskapet skiftet navn. Sitt nåværende navn fikk den i 2001. 


== Se også ==
Liste over skyskrapere.
Melanie Safka

Melanie Anne Safka-Schekeryk, bedre kjent som bare Melanie (født 3. februar 1947 i Queens i New York i USA) er en amerikansk sanger og låtskriver. Hun huskes kanskje best for sangen «What Have They Done to My Song Ma», som også gruppen The New Seekers hadde på sitt repertoar. 
Hun knyttes ofte til folk-rock og flower power. På slutten av 1960-tallet hadde hun flere hits i enkelte europeiske land, og i USA slo hun gjennom etter å ha opptrådt på Woodstockfestivalen. Hennes største hit i USA ble «Lay Down (Candles in the Rain)» og «Brand New Key».


== Diskografi (i utvalg) ==
Born to Be (1968)
Affectionately Melanie (1969)
Candles in the Rain (1970)
Leftover Wine (1970)
Gather Me (1971)
The Good Book (1971)
Stoneground Words (1972)
Photograph (1976)
Ballroom Streets (1978) (2-LP)
Freedom Knows My Name (1993)
Unplugged – Silver Anniversary (1993) (2-CD)
Old Bitch Warrior (1995)
On Air (1969 – 1989) (1997)
Moments From My Life (2002)
Photograph (Double Exposure) (2005) (gjenutgivelse av Photograph med ekstramateriale, nå som 2-CD)


== Referanser ==


== Eksterne lenker ==
(en) Offisielt nettsted 
(en) Melanie Safka – kategori av bilder, video eller lyd på Commons 
(en) Melanie Safka på Internet Movie Database 
(en) Melanie Safka på Apple Music 
(en) Melanie Safka på Discogs 
(en) Melanie Safka på Discogs 
(en) Melanie Safka på Discogs 
(en) Melanie Safka på MusicBrainz 
(en) Melanie Safka på MusicBrainz 
(en) Melanie Safka på SoundCloud 
(en) Melanie Safka på Spotify 
(en) Melanie Safka på Spotify 
(en) Melanie Safka på Songkick 
Melanie Safka på Twitter 
Melanie Safka på Facebook 
Melanie Safka på Instagram 
Melanie Safka på YouTube 
Melanie Safka på Myspace
Melanie Griffith

Melanie Griffith (født 9. august 1957 i New York) er en amerikansk skuespiller. Hun er datter av Tippi Hedren og Peter Griffith, begge skuespillere. Hun har vært gift med både Don Johnson og Antonio Banderas.


== Personlig ==
Melanie ble operert for hudkreft i desember 2009.


== Referanser ==


== Eksterne lenker ==
(en) Melanie Griffith – kategori av bilder, video eller lyd på Commons 
(en) Melanie Griffith – galleri av bilder, video eller lyd på Commons 
(en) Melanie Griffith på Internet Movie Database 
(sv) Melanie Griffith i Svensk Filmdatabas 
(da) Melanie Griffith på Filmdatabasen 
(da) Melanie Griffith på Scope 
(fr) Melanie Griffith på Allociné 
(en) Melanie Griffith på AllMovie 
(en) Melanie Griffith hos Turner Classic Movies 
(en) Melanie Griffith hos Rotten Tomatoes 
(en) Melanie Griffith hos TV Guide 
(en) Melanie Griffith hos The Movie Database
John Sebastian

John Sebastian (født 17. mars 1944 i Greenwich Village, New York City, New York i USA) er en amerikansk sanger, gitarist, munnspiller og låtskriver.
Sebastian var sangar og forgrunnsfigur i The Lovin' Spoonful i årene 1965 til 1967, men hadde erfaring med musikk fra før den tid. Han skrev de fleste av gruppens låter, som for eksempel Daydream og Summer in the City (den siste med tekst skrevet av hans bror). Opptrådte på Woodstockfestivalen i 1969. Etter å ha forlatt Lovin' Spoonful var han aktiv som soloartist og fikk i mai 1976 en listetopp med singelen Welcome Back som var signaturmelodi til TV-serien Welcome Back, Kotter.


== Diskografi ==
John B. Sebastian (1970)
Real Live (live) (1971)
The Four Of Us (1971)
Tarzana Kid (1974)
Welcome Back (1976)
The Best Of John Sebastian (samleplate) (1989)
Tar Beach (1992)
I Want My Roots (John Sebastian and the J-Band) (1996)
King Biscuit Flower Hour (live 1979) (1996)
Chasin' Gus' Ghost (John Sebastian and the J-Band) (1999)
One Guy, One Guitar (live 1981 & 1984) (2001)
Faithful Virtue: The Reprise Recordings (3-CD box med de fem første albumene + 7 spor til)


== Referanser ==


== Eksterne lenker ==
(en) John Sebastian på Internet Movie Database 
(en) John Sebastian hos The Movie Database 
(en) John Sebastian hos Internet Broadway Database 
(en) John Sebastian på Apple Music 
(en) John Sebastian på Discogs 
(en) John Sebastian på Discogs 
(en) John Sebastian på MusicBrainz 
(en) John Sebastian på MusicBrainz 
(en) John Sebastian på Spotify 
(en) John Sebastian på Songkick 
(en) John Sebastian på Genius — sangtekster 
(en) John Sebastian på AllMusic
Opprustning

Opprustning vil vanligvis bety at et land raskt bygger ut sine militære styrker og som begrep er det sterkt knyttet til perioden før første verdenskrig, til 1930-årene og til den kalde krigen. Opprustning blir ofte av omverdenen opplevet som krigsforberedelser, men kan også ha en avskrekkende virkning på motstanderes mulige aggressive ambisjoner.


== Eksempler ==


=== Første verdenskrig ===
Før første verdenskrig ble begrepet opprustning for eksempel brukt om våpenkappløpet mellom Storbritannia og Tyskland. Tyskland utviklet våpenet sine og det likte ikke den daværende stormakten Storbritannia, så dermed begynte landene med våpenkappløp. Før første verdenskrig var det en rask oppbygging av de militære styrkene i flere sentrale europeiske land som Storbritannia, Tyskland og Frankrike, men også i nøytrale småstater som Sverige.


=== Mellomkrigstiden og andre verdenskrig ===
Etter Tysklands nederlag i første verdenskrig ble det en rask nedbygging av de fleste europeiske lands militære styrker, sikkerhetssituasjonen ble ansett som så god at man valgte å redusere forsvarsbudsjettene kraftig. Etter den nasjonalsosialistiske maktovertakelsen i Tyskland i 1933 begynte Tyskland en massiv militær opprustning, det førte til at andre europeiske nasjoner etterhvert forsøkte å svare med tilsvarende egen militær opprustning.


=== Den kalde krigen ===
Da andre verdenskrig sluttet med Tysklands og Japans nederlag i 1945 ble det en ny og kortvarig nedrustningsperiode inntil den kalde krigen satte inn mot slutten av 1940-tallet og varte til slutten av 1990-tallet.


== Se også ==
Beredskap
Nedrustning